ایک نوعمر لڑکی کی ڈائری

ایک نوعمر لڑکی کی ڈائری جسے این فرینک کی ڈائری کہا جاتا ہے، این فرینک نامی لڑکی کی ولندیزی زبان میں لکھی ہوئی ڈائری کی کتابی شکل ہے۔ اس لڑکی نے نیدرلینڈز (موجودہ ہالینڈ) پر نازی قبضے کے بعد دو سال چھپ کر گزارے تھے اور یہ ڈائری لکھی تھی۔ 1944 میں اس کا پورا خاندان نازیوں کے ہاتھ لگ گیا اور برجن بیلسن اذیتی کیمپ میں 1945 میں اس بچی کا انتقال ہوا۔ یہ ڈآئری میپ گیئس کے ہاتھ لگی جس نے اسے اس کے باپ اوٹو فرینک کے حوالے کر دیا۔ اس خاندان میں واحد بچنے والا شخص این فرینک کا باپ ہی تھا۔ تب سے اب تک یہ ڈائری 60 مختلف زبانوں میں چھپ چکی ہے۔

یہ کتاب پہلی بار Het Achterhuis. Dagboekbrieven 14 Juni 1942 – 1 Augustus 1944 (The Annex: Diary Notes 14 جون 1942 – 1 اگست 1944) کے نام سے چھپی۔ یہ اشاعت ایمسٹرڈیم میں کانٹیکٹ پبلشنگ میں ہوئی۔ 1952 میں اس کا انگریزی ترجمہ برطانیہ میں شائع ہوا جو کافی پسند کیا گیا۔ 1955 میں اس پر ڈراما بنایا گیا جس کی آگے چل کر 1959 میں فلمی تشکیل بھی بنائی گئی۔ ایک نوعمر لڑکی کی ڈائری 20ویں صدی میں سرِفہرست رہنے والی کتب میں سے ایک ہے۔

1947 میں شائع ہونے والی ولندیزی زبان والی کتاب کے ملکیتی حقوق یکم جنوری 2016 کو ختم ہوئے جو مصنفہ کی موت کے ستر سال بعد کی تاریخ ہے۔ یورپی یونین میں ملکیتی حقوق کا یہ عمومی قانون ہے۔ تب سے اس کتاب کا اصلی ولندیزی نمونہ آن لائن دستیاب ہے۔

حوالہ جات

بیرونی روابط 

 About the Diary of Anne Frank
 Anne's manuscripts
 Online exhibition of Anne Frank's manuscripts

1947ء کی غیر افسانوی کتب
1947ء کی کتابیں
این فرینک
دائرہ عام کی کتب
روزنامچے
کامنز زمرہ جس کا ربط ویکی ڈیٹا پر ہے
یہودی ادب
ڈبل ڈے (ناشر) کی کتابیں
ڈچ ادب
غیرموجود آئی ایس بی این کے ساتھ صفحات
Short description is different from Wikidata
ادب میں فحاشی کے تنازعات